Държавен вестник, бр. 97, 2014 г., стр. 45

БРОЙ  97	
Д Ъ Р Ж А В Е Н  В Е С Т Н И К 	
СТР.  45  
Чл. 12. Изследване на влиянието на разли-
ката в надморската височина, атмосферното 
налягане, температурата и други фактори върху 
гравиметричните измервания с относителни 
гравиметри се извършва на Националния 
еталонен гравиметричен полигон (НЕГП).
Чл. 13. Относителните гравиметри се ета-
лонират в началото, по средата и в края на 
полевите кампании чрез измервания между 
избрани точки от изходния клас или между 
точки от еталонни гравиметрични полигони 
или ходове. 
Чл. 14. Преизмерването на ДГрМ се из-
вършва периодично, през 10 години.
Раздел III
Определяне на геодезическите координати и 
височините на гравиметричните точки
Чл. 15. Местоположението на точките от 
Държавната гравиметрична мрежа се предста-
вя в Българската геодезическа система със:
1. правоъгълни равнинни (х, у) и географски 
геодезически (B, L) координати, определени 
с точност ±0,05 м (±0,002");
2. нормална височина, определена в Ев-
ропейската височинна референтна система 
(EVRS), чрез геометрична нивелация с точност 
±0,010 м, изхождайки от реперите I и II клас 
на Държавната нивелачна мрежа.
Чл. 16. За гравиметричните точки, съвпа-
дащи с геодезически точки от Държавната 
геодезическа мрежа, се приемат координатите 
и височините на геодезическите точки. 
Раздел IV
Обработка на резултатите от гравиметрич-
ните измервания
Чл. 17. Абсолютната стойност на ускоре-
нието на силата на тежестта на точките от 
Държавната гравиметрична мрежа се изчис-
лява и в гравиметрична система IGSN 1971.
Чл. 18. Изравнените стойности на разлики-
те в силата на тежестта между гравиметрич-
ните точки се отнасят към изходните точки.
Чл. 19. Нормалните стойности на силата 
на тежестта в точките от Държавната грави-
метрична мрежа се изчисляват в геодезическа 
референтна система GRS80 (в mGal).
Чл. 20. Към резултатите от гравиметрични-
те измервания се нанасят следните корекции:
1. атмосферна корекция;
2. приливна корекция;
3. за наклона на инструмента;
4. за дрейфа на инструмента.
Чл. 21. Систематизирането на резултати-
те от стабилизирането, гравиметричните и 
геодезическите измервания на всяка точка 
се извършва в индивидуален формуляр-ре-
гистър, съдържащ: идентификационен номер 
на точката; координати по чл. 15; нормална 
и абсолютна стойност на силата на тежест-
та; данни относно принадлежност към други 
мрежи от единната геодезическа основа на 
територията на Република България; информа-
ция за разположението є; схеми, фотографии и 
друга допълнителна информация, улесняваща 
нейното използване.
Чл. 22. Военно-географската служба създа-
ва и поддържа каталог на точките от ДГрМ 
в цифров вид и на хартиен носител.
Г л а в а  т р е т а
ПРИЕМАНЕ И ПОДДЪРЖАНЕ НА ДЪР-
ЖАВНАТА ГРАВИМЕТРИЧНА МРЕЖА
Чл. 23. Приемането на окончателните 
резултати от създаването и поддържането на 
ДГрМ се извършва от комисия, определена 
със заповед на министъра на отбраната.
Чл. 24. Приемането на междинните ре-
зултати, получени в хода на създаването 
и поддържането на ДГрМ, се извършва от 
комисия, назначена от началника на Военно-
географската служба.
Чл. 25. Въвеждането в употреба на ката-
лога по чл. 22 се извършва със заповед на 
министъра на отбраната.
Чл. 26. (1) Поддържането на точките от 
ДГрМ се извършва по реда и смисъла на на-
редбата за Държавната геодезическа мрежа.
(2) Възстановените точки се преизмерват по 
проект и програма, идентични с утвърдените 
по чл. 5, т. 3 и 4.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Абсолютни гравиметрични измервания“ 
са гравиметрични измервания, при които не-
посредствено се определя пълната стойност на 
силата на тежестта в дадена точка от земната 
повърхност.
2. „Относителни (релативни, диференци-
ални) гравиметрични измервания“ са грави-
метрични измервания, при които се определя 
разликата между стойностите на силата на 
тежестта в две точки – определяема и изходна.
3. „Гравиметричен полигон“ е основен 
метод (система, ред, последователност) за 
извършване на относителните гравиметрични 
измервания. Един затворен полигон се със-
тои от няколко гравиметрични точки, между 
които разликите в големината на стойността 
на силата на тежестта са наблюдавани с един 
и същ инструмент.
4. „IGSN 1971“ (International Gravity 
Standardization Network 1971) е глобална гра-
виметрична мрежа, чрез която се определя 
единната гравиметрична система. Приета от 
XV генерална асамблея на Международния 
съюз по геодезия и геофизика в Москва през 
август 1971 г.
5. „Национален еталонен гравиметричен 
полигон“ (НЕГП) е високоточен гравиме-
тричен полигон, създаден по направление на 
меридиана Видин – Мелник.